ידיעות תקשורת

ידיעות תקשורת היא חברת חדשות מקומיות, חלק מ"קבוצת ידיעות אחרונות", המשמשת כמו"ל של מקומונים ושל אתר החדשות המקומיות mynet. "ידיעות תקשורת" הוקמה בשנת 1989, במטרה להקים רשת מקומונים של "קבוצת ידיעות אחרונות" שתתחרה עם הרשת המצליחה של "קבוצת הארץ" - "רשת שוקן" (שהחזיקה בין השאר במקומונים הפופולריים "כל העיר" בירושלים ו"העיר" בתל אביב). עד אז הפעילה ידיעות מספר מקומונים שפעלו באופן עצמאי ללא הנהלה מרכזית. בין השנים 2000–2006 שימש ניר חפץ כעורך הראשי של הרשת. בשנים 2005–2017 שימש רענן בר טל כמנכ"ל. עד יולי 2007 נקרא כל מקומון בשם משלו, המרמז על אזור הופעתו, אז עברה הרשת מיתוג מחדש, שבא לחזק את הזיקה של המקומונים לעיתון האם, ובמסגרתו כוללים כל המקומונים את המילה "ידיעות" בתחילת שמם, בעיצוב זהה לזה שבשם העיתון "ידיעות אחרונות". כחלק ממהלך זה גם פוצלו אחדים מהמקומונים, כך שייתמקדו באזור מצומצם יותר. בשנת 2008 אתר ynet, שגם נמצא בבעלות "קבוצת ידיעות אחרונות", וידיעות תקשורת חברו לשיתוף פעולה, והקימו בתוך ynet ערוצים מקומיים בשם mynet שמתמקדים בחדשות מקומיות, וכולל, בצד עדכוני החדשות השוטפים בידי כתבי האתר, גם כתבות מכל המקומונים של ידיעות תקשורת. באותה שנה גם זכתה ידיעות תקשורת במכרז להפקת עיתון לתנועה הקיבוצית במקום שני השבועונים הקיבוציים "הקיבוץ" ו"הדף הירוק" שנסגרו. בשנת 2017 הפך mynet לפורטל חדשות עצמאי ונפרד, המתפעל מערכת חדשות, כתבים ועורכים עצמאית. תחת האתר פועלים כיום 20 אתרי חדשות מקומיים. בעשור השני של המאה ה-21 החלה "ידיעות תקשורת" לסבול מירידה בתפוצת המקומונים, וירידה בהכנסות מפרסום ולוחות מודעות. במאי 2019 הודיעה הקבוצה על שינוי ארגוני ואיחוד 4 מקומונים באזור המרכז. בנובמבר 2020 גיבשה הנהלת קבוצת ידיעות אחרונות תוכנית הבראה שהוצאה לפועל במטרה להבטיח את המשך פעילות המקומונים. ביוני 2023 הודיעה הנהלת ידיעות אחרונות כי העורכת הראשית של ידיעות תקשורת סיגל בוכריס רגב תמונה לעורכת עיתון ידיעות אחרונות ותהיה האישה הראשונה שתכהן בתפקיד זה. ביולי 2023 החליף את בוכריס-רגב העיתונאי גיא בן יהושע כעורך הראשי של הרשת. העורכת הראשי של רשת המקומונים הוא העיתונאי גיא בן יהושע שבמשך שנים היה עורך ״ידיעות ירושלים״, אחד מעיתוני הדגל של הרשת. בשנת 2017, נכנסה לתפקידה כמנכ״לית ידיעות תקשורת ליאת שרון, לאחר שהחליפה את רענן בר טל, ששימש כמנכ"ל במשך 12 שנים. כותבים בולטים בעבר ובהווה הם: גיא לרר, ליהיא לפיד, רועי ינובסקי, לירן תמרי, אריה מליניאק, נעמי רביע, מורן אזולאי, יקיר אלקריב, (״שני גברים שמנים מאוד״, מדור "משמר המרקע") ומיה סלע (ספרות). המקומונים העיקריים בקבוצה זו הם (בסוגריים השם עד ליולי 2007): ידיעות ירושלים - אזור ירושלים ("עיתון ירושלים") ידיעות המפרץ - אזור הקריות ("ערי המפרץ") ידיעות חיפה - אזור חיפה ידיעות העמק - אזור עמק יזרעאל, עפולה ("כל העמק והגליל") ידיעות טבריה - אזור טבריה והגליל העליון ("כל העמק והגליל") ידיעות קריית שמונה - אזור קריית שמונה ("כל העמק והגליל") ידיעות תל אביב - אזור תל אביב ("עיתון תל אביב") ידיעות בקעת אונו - ערי וישובי בקעת אונו ידיעות השרון - אזור השרון ("על השרון") ידיעות חולון - חולון ואזור ("חולון בת-ים") ידיעות בת-ים - בת ים ("חולון בת-ים") ידיעות רחובות - אזור רחובות ונס ציונה ("במקום") ידיעות ראשון - אזור ראשון לציון ("במקום") ידיעות איילון - אזור רמלה ולוד ("איילון") ידיעות נתניה - אזור נתניה ("אמצע נתניה") ידיעות חדרה - אזור שפלת החוף ("אמצע חדרה") ידיעות אילת - אזור אילת והערבה ידיעות מודיעין - אזור מודיעין ושוהם ("מודיעין") ידיעות אשדוד - אזור אשדוד ויבנה ("כל הדרום") ידיעות אשקלון - אזור אשקלון ("כל הדרום") ידיעות הדרום - אזור שדרות, קריית גת וקריית מלאכי ("כל הדרום") ידיעות כרמיאל - כרמיאל ומשגב ("כל כרמיאל") ידיעות פתח תקווה - אזור פתח תקווה ("מה בפתח") ידיעות הנגב - אזור באר שבע ("כל הנגב") ידיעות אדומים - מעלה אדומים ידיעות מבשרת - מבשרת ציון והסביבה מדורים עיקריים במקומונים: חדשות מגזין תרבות ספורט רכילות בנוסף לרשת המקומונים החזיקה "ידיעות תקשורת" בשורה של פעילויות נוספות בתחום המדיה והתקשורת. בשנות ה-90 של המאה ה-20 החזיקה מניות בחברת הטלוויזיה בכבלים "ערוצי זהב", בזכיינית ערוץ 2 "רשת", חברת "טלמסר" וחברת התקליטים NMC. בשנת 1997 רכשה את חברת שלטי החוצות "נור פרסום חוצות". בסוף 2003 השיקה מגזין לצעירים עד גיל 25 בשם "VIEW", שנסגר לאחר זמן קצר. בנובמבר 2006 ניסתה לרכוש את השבועון בערבית כל אל-ערב. בנובמבר 2011, נמכרו המניות של החברה ב-HOT (מניות שבמקור היו של "ערוצי זהב"), תמורת 650 מיליון שקל. אתר האינטרנט הרשמי של ידיעות תקשורת ד"ר אריה קיזל, התקשורת המקומית בישראל אריה קיזל ומירה פוירשטיין, ‏"בצל המרכז: התקשורת המקומית בפריפריה וסיקור החדשות", קשר 41, חורף 2011, עמ' 78–87. יונתן כיתאין, ‏רענן בר טל, מנכ"ל ידיעות תקשורת, עוזב; ליאת שרון תחליפו?, באתר גלובס, 22 באוגוסט 2017 אפי לנדאו, עורך "ידיעות אחרונות" הודח עקב נסיונו למנוע הקמת רשת מקומונים, חדשות, 29 בספטמבר 1989 שרה ליבוביץ-דר, מנכ"ל רשות השידור? קטן עליו, באתר הארץ, 22 באוגוסט 2001 יונתן כיתאין וענת ביין-לובוביץ', ‏אחרי 26 שנה רענן בר טל, מנכ"ל ידיעות תקשורת, עזב, באתר גלובס, 22 באוגוסט 2017 ליאור ליברובסקי‏, מיתוג מחדש לרשת ידיעות תקשורת, באתר וואלה, 24 ביוני 2007 מעיין כהן, ynet וידיעות תקשורת ישתפו פעולה בערוץ מקומי, באתר הארץ, 5 ביוני 2008 מעיין כהן, הפורטל המקומי Mynet - המשותף לרשת ידיעות תקשורת ול-ynet - הושק בגרסה סלולרית, באתר TheMarker‏, 8 בספטמבר 2008 עמירם כהן, איחוד בתקשורת הקיבוצית: עיתון חדש במקום "הקיבוץ" ו"הדף הירוק", באתר הארץ, 19 במאי 2008 עמירם כהן, "ידיעות אחרונות" משתלטת על העיתונות הקיבוצית: שמו של השבועון "הקיבוץ" ישונה ל"ידיעות הקיבוץ", באתר TheMarker‏, 19 בספטמבר 2008 אלכסנדר כץ, שינוי ארגוני בידיעות תקשורת: מקומוני המרכז תחת עורך אחד, באתר אייס, 27 במאי 2019 ענת ביין-לובוביץ', ‏נוני מוזס סוגר את רשת המקומונים "ידיעות תקשורת", 100 עובדים יפוטרו, באתר גלובס, 10 בנובמבר 2020 אורן פרסיקו, ארגון העיתונאים לביהמ"ש: עצור את סגירת רשת המקומונים של "ידיעות אחרונות", באתר העין השביעית, 16 בנובמבר 2020 נטע ליבנה מסיים את תפקידו כעורך "ידיעות אחרונות", סיגל בוכריס-רגב מונתה לתפקיד, באתר ynet, 7 ביוני 2023 יונתן כיתאין, ענת ביין-לובוביץ' , ‏רענן בר טל, מנכ"ל ידיעות תקשורת, עוזב; ליאת שרון תחליפו?, באתר גלובס, 22 באוגוסט 2017 קונצרן תקשורת בשווי של 450 מיליון דולר לפחות, באתר גלובס, 10 ביולי 1997 איתמר לוין ויצחק דנון, ‏"ידיעות תקשורת" תקנה את השלד הבורסאי של נור, 113 זיכיונות, 680 שלטים וכלי רכב, באתר גלובס, 31 באוגוסט 1997 אביבה קרול, ‏ידיעות תקשורת גברה על רפיד שבבעלות מעריב: רכשה את נור פרסום חוצות ב-17.5 מיליון שקל, באתר גלובס, 30 בנובמבר 1997 רוני קורן-דינר, "ידיעות תקשורת" תשיק מגזין צעירים חדש בספטמבר, באתר TheMarker‏, 12 באוגוסט 2003 אביבה קרול, ‏מגזין חדש לצעירים של "ידיעות תקשורת", באתר גלובס, 13 באוגוסט 2003 רוני קורן-דינר, גורמים ב"כל אל ערב": "ידיעות תקשורת מנסה להשתלט עלינו", באתר TheMarker‏, 1 בנובמבר 2006 אמיר טייג, דרהי השלים ההשתלטות על HOT: רכש ממוזס מניות ב-650 מיליון שקל, באתר TheMarker‏, 28 בנובמבר 2011